Fitt av fólki var komið saman til tiltakið, sum MBF skipaði fyri í samband við at faldarin "Suðuroy sum ferðmál fyri rørslutarnað" eitt tilmæli til kommunur og ferðavinnuveitarar kom út. Tróndur Enni setti dám á kvøldið við síni sera vøkru songrødd og gittarspæli. Søren Brún Stjóri í Suðuroyar Sparikassa hevði eina framøgu um týdningin at luttaka í samfelagnum og tað, ið samfelagið fær aftur við at lata øll sleppa framat, og við at gera samfelagið atkomuligt. At enda hevði forkvinnan Leila Solmunde eina myndaframløgu um serligu støðini sum eru atkomulig í Suðuroynni. Víst var á tey mongu sera vøkru náttúrðustøðini sum eru í oynni, og hvat kann gerast betur. Faldarin kann fáast við at venda sær til kunningarstovurnar í Suðuroynni ella við at ringja til MBF tilf 317373.